સીરિયા- વિશ્વની મહાસત્તાઓ માટે યુદ્ધનું મેદાન બની ચુકેલા સીરિયામાં હવે ઈઝરાયલ અને ઈરાન આમને-સામને આવી ગયા છે. ઈઝરાયલે આરોપ લગાવ્યો છે કે, ઈરાનના સુરક્ષાદળોએ સીરિયા બોર્ડર પર તેના સૈન્ય ઠેકાણાઓને ટાર્ગેટ કરીને હુમલો કર્યો છે. નેતન્યાહૂ સરકારે દાવો કર્યો છે કે, ઈઝરાયલના કબજાવાળા વિસ્તાર ગોલન હાઈટ્સમાં સીરિયાની પાસે આવેલી સરહદ પર તેમના સૈન્ય ઠેકાણાઓ પર હુમલા કરવામાં આવ્યા છે. જેમાં 20 રોકેટ અને મિસાઈલથી હુમલો કરવામાં આવ્યો છે. તો બીજી તરફ સીરિયાએ ઈઝરાયલ ઉપર મિસાઈલ હુમલો કરવાનો આરોપ લગાવ્યો છે.